Norges Fjordhestlag

Myroldhaug

6770 Nordfjordeid

Referat frå styremøte

Norges Fjordhestlag

Møte: 8/2020 Type: Skype

Tid: Mandag 20.august kl. 20.00 – 22.00

Desse deltok:

Hege Sæther Moen

Vidar Heggheim

Lisbeth Strandum

Kristine F. Romslo

Ingvild R. Hansen

Ben Hjelmervik

Bjørn Vollstad

Asle Espe

**Orienteringssaker:**

Handlingsplanarbeid

Utstilling på Starum for dei særnorske rasane

Årsmøtet og haustmøtet 2020

Prosjektet betre drektigheit på hest

Frifond

Kompensasjonsordningar for lag og organisasjonar i Covid 19 situasjonen

**Sak 51/20 Godkjenning av referat frå møte 07/20 og sirkulær styrehandsaming på sak 49/20 og 50/20.**

**Vedtak:**

*Styret i Norges Fjordhestlag godkjenner referata som dei ligg føre.*

**Sak 52/20 Dommarsamling og samling for bruksprøvedommarar 2020.**

**Vedtak:**

*Styret i Norges Fjordhestlag har gjort vedtak om å utsette samling for eksteriør- og bruksprøve-dommarar til februar 2021. Dette med bakgrunn i at ein ikkje skal ha evaluering av hingstekåringa og i påvente av revideringa utvida bruksprøve for hingstar.*

**Sak 53/20. Arrangement i Norges Fjordhestlag regi i 2021 og framover.**

**Vedtak:**

*Styret i Norges Fjordhestlag ber avlsutval og aktivitetsutval lage alternativ plan for dei store arrangementa i 2021 og framover med bakgrunn i Covid19 slik at ein klarar å gjennomføre. Styret må sjølv utarbeide plan for gjennomføring av årsmøte og haustmøte der bruk av digitale løysingar for deltaking blir mulig.*

**Sak 55/20 Kompensasjon for meir arbeidet ved gjennomføring av kåringa 2020 for Norsk Fjordhestsenter og Norges Fjordhestlag, og fordeling av innmeldingsavgifta for hingstar.**

**Vedtak:**

*Styret i Norges Fjordhestlag ber om at kr. 2000.- av kr. 2500,- i innmeldingsavgift for hingstar 2020, blir overført frå Norsk Hestesenter til NFL for meirarbeidet og kostnadar laget og Norsk Fjordhestsenter har hatt i 2020 med kåringa.*

**Sak 56/20 Organisering av marknadsføringsutvalet**

**Vedtak:**

*Styret i Norges Fjordhestlag ønskjer at alle utvala skal ha en beskrivelse av sine oppgaver og si arbeidsform, noko som vil gjere arbeidet for medlemane meir oversiktleg og enklare. Aktivitetsutvalet har allereie ein slik beskrivelse på heimesida. Utarbeidd utkast til en slik beskrivelse for marknadsføringsutvalet blir oversendt utvalet for uttale, og deretter lagt ut på laget sine heimesider i lag med aktivitetsutvalet sin instruks. Arbeidsinstruks for avlsutvalet vil bli lagt ut så snart den ligg føre.*

**Sak 57/20 Fastsetting av tid for neste styremøte.**

**Vedtak:**

*Neste styremøte i Norges Fjordhestlag blir tirsdag 15.09 (teams-møte). Deretter i forbindelse med haustmøtet blir det styremøte torsdag 08.10 og på formiddag fredag 09.10.2020.*

referent

Asle Espe